Pjotr Alabin (jõelaev)

Pjotr Alabin (vene keeles Петр Алабин) on kahe tekiga kaheteistkümnes Rossija-klassi (projekt 785/OL800, II seeria) Venemaa jõereisilaev, mis on ehitatud Tšehhoslovakkias Komárnos Národný Podnik Škoda Komárno (Slovenské Lodenice n.p. Komárno) laevatehases 1954 Volga jõelaevakompaniile. Laev sai nime Venemaa Keisririigi poliitilise tegelase ja sõjaväe kirjaniku Pjotr Alabini auks.

Laev tehasenumbriga 328 ehitati 1954. aastal ja Kirgizija nime all kasutati seda mitte ainult Venemaa jõgedel Gorkist ning alates 1957. aastast liinil Kuibõšev-Uljanovsk Nõukogude Liidu lipu all, vaid ka Ukrainas aastail 1986–1989 Tšornobõli katastroofi tagajärgede likvideerimiseks,Речники в зоне отчуждения Ajaleht Волго-Невский проспект 5.05.2006 (vene keeles)Jõelaev Pjotr Alabin ehk Kirgizija (1954) (vene keeles) kus seda kasutati hotellina.

1995 vahetus laevaomanik ja laev nimetati ümber Pjotr Alabiniks. Kuni laeva moderniseerimiseni 2005. aastal oli laevaomanik OAO "Pjotr Alabin" ja alates 2005. aastast Agenstvo Retšnõhh Putešestvii. Uus omanik moderniseeris tublisti laeva Neftefloti tehases 2007. ja 2008. aasta hooaegade vahel. 

Pärast Bulgarija uppumist peatas Venemaa valitsus Rossija-tüüpi laevade kasutamise, kuid Pjotr Alabin sõitis Kaasanist ära. 15. juulil 2011 leidsid Venemaa võimud laeva Volgalt, kus see peeti kinni ja arestiti.Pyotr Alabin held in Samara for unauthorized departure from Kazan – transport prosecutors (inglise keeles)

Vaata ka
Jõereisilaevade loend

Viited

 Välislingid 
Jõelaev Pjotr Alabin ehk Kirgizija (1954) (vene keeles)

Kategooria:Venemaa laevad
Kategooria:Jõereisilaevad